Jelaskan Gambaran keseluruhan dari Jalan Negeri Kedah K457 dalam bahasa melayu

Jalan Negeri K457 bermula sebagai kilometer sifar di Kampung Bukit Besar, di pertemuan antara FT 1 (Jalan Butterworth–Alor Setar) di Batu 13, berdekatan dengan Sekolah Kebangsaan Bukit Besar. Persimpangan ini dikawal oleh papan tanda lalu lintas. K457 akan melintasi sebatang terusan buatan manusia bernama Terusan Wan Muhammad Saman berdekatan dengan kilometer sifar K457. K457 akan membuat lintasan kedua kalinya dengan Tali Air SCRBD 5, lalu memasuki kawasan pertanian dan perkampungan Kampung Kilang Baru dan Kampung Gelam Tiga (atau Kampung Gelam 3). Di Kampung Alor Pudak, K457 akan membuat lintasan ketiga kalinya dengan Sungai Jerang Belanga (atau Sungei Jerang Belanga) yang bermuara di Sungai Sala (atau Sungei Sala). K457 diteruskan menuju ke barat, dan sedikit melengkung di Kampung Alor Pudak. K457 akan melintasi tali air Tali Air SCRBD 5b1, di Kampung Gelam Satu, lalu memasuki kawasan perkampungan Kampung Kubang Busok, dan Kampung Permatang Keling. K457 akan membuat pertemuan antara K1 (Jalan Pantai Barat Kedah), di Kampung Bahagia, apabila tiba di penamat baratnya.

Secara keseluruhannya, kesemua jajaran Jalan Negeri K457 yang telah diwarta terletak dalam kawasan pentadbiran Mukim Sala Besar. Bagi untuk perkhidmatan penyelanggaran jalan, K457 terletak di Zon 1 selian JKR Daerah Yan. K457 merupakan jalan raya tunggal timur-barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Yan, melalui Kerajaan Negeri Kedah. K457 dikenali sebagai Jalan Batu 12 Kampung Gelam/Alor Pudak/Kampung Bahagia dalam Sistem Maklumat Rekod-Rekod Jalan Raya Malaysia (MARRIS).